અમદાવાદઃ ૨૦૧૬નું વર્ષ ભારતીય ક્રિકેટ માટે એક ખાસ વર્ષ બની રહ્યું છે. ફક્ત પુરુષ ટીમ જ નહીં, બલકે મહિલા ક્રિકેટ ટીમે પણ શાનદાર પ્રદર્શન કરતાં ભારત માટે ગૌરવ હાંસલ કર્યું એટલું જ નહીં અંડર-૧૯ યૂથ ટીમે પણ શાનદાર પ્રદર્શન કરતાં એશિયા કપ પોતાના નામે કરી લીધો. ૨૦૧૬માં ટીમ ઇન્ડિયાએ ચાર ટેસ્ટ મેચમાં સૌથી શાનદાર પ્રદર્શન કર્યું. ટી-૨૦માં પોતાનો દબદબો જાળવી રાખ્યો. જો મહિલા ટીમની વાત કરવામાં આવે તો ભારતીય મહિલા ટીમે વન ડે ક્રિકેટમાં સારું પ્રદર્શન કરતાં ઘણી શ્રેણી પોતાના નામે કરી લીધી.